8.5.2020. ( petak )

Dobro jutro. Posljednji dan nastave ovaj tjedan.

**HJ -**U čitanci na str. 192 nalazi se tekst o majci. Naučite ga čitati pa prepišite u bilježnicu:

       Ivan Boždar:

                                Majka

       Mila, nježna, draga, marljiva, dobra, prelijepa, vrijedna....

       Tema: majka

       Opis majčinih osobina istaknut je pridjevima i usporedbama.

       Najljepše usporedbe: - nježna kao mimoza

                                      - tajnovita kao maćuhica

       ( odaberite još četiri usporedbe sami pa ih zapišite )

Ne zaboravite: U nedjelju je Majčin dan!!!!!

**MAT -** U udžbeniku na str. 122 prepišite i precrtajte tablicu sa pisanim dijeljenjem ( 34 453 : 28 ). Prepišite i zadatak izvan tablice . Riješite za zadaću 1. i 4. zadatak na str. 123.

**Zadaci za Martinu, Matea i Želimira:**

Pisano podijeli i provjeri množenjem:

426:2=      6 487:5=     84 695:3=         77 941: 4=     648 358:2=

Ne zaboravite da je danas po rasporedu i **EJ.**

Kroz vikend se odmorite. Lijep pozdrav do ponedjeljka.

Učiteljica Nevenka

7.5.2020. ( četvrtak )

Dobro jutro svima. Današnji zadaci prema rasporedu:

**MAT -**Vježbamo pisano dijeljenje ( 1 036 : 74 ). Riješite 4. zadatak u udžbeniku na str. 121. Nemojte pisati samo rezultat ( količnik ) već se mora vidjeti i postupak ( oduzimanje ).

**Zadaci za Martinu, Matea i Želimira:**

1.     6 879      82 982      95 340       396 845       807 639

      -4 536     -31 225     -68 714      -205 142      - 62 741

2. Razliku brojeva 1 176 i 678 umanji 6 puta. Upotrijebi zagrade.

**TZK -** Vježbajte uz HRT 3 od 11.00 do 12.00.

HJ - U RB na str. 135 nalazi se priča "Štap". Pročitajte je više puta. Možda vam je netko može pročitati. Vi samo slušajte da bolje razumijete. Riješite zadatke vezane uz priču na str. 135 - 136.

Z**adaci za Matea, Martinu i Želimira:**riješiti samo 3. i 4. zadatak na 136. str.

PID - Danas ćemo govoriti o životu biljke. O tome smo dosta puta razgovarali pa vam neće biti posve nepoznato. U udžbeniku na str. 30 - 31 pročitajte o tome više puta i pogledajte slike. **U bilježnicu prepišite:**

**ŽIVOT BILJKE**

Ispod naslova precrtajte biljku iz udžbenika na str. 30 sa svim njezinim dijelovima ( korijen, stabljika, list, cvijet, plod ).

Ispod crteža zapišite:

Glavni dijelovi biljke cvjetnjače su:

KORIJEN - ispod zemlje, u tlu. Preko njega se biljka hrani mineralnim tvarima i dobiva vodu.

STABLJIKA - iznad tla. Na njoj se razvija list, cvijet i plod.

LIST - zelene boje, u njemu se stvara hrana i kisik.

CVIJET - služi za razmnožavanje.

PLOD - nastaje od cvijeta.

Plodovi i sjemenke služe za RASPROSTRANJIVANJE.

Riješite zadatke u RB na str. 24.

To je za danas sve. Sutra prije podne čujemo se telefonom.

Lijep pozdrav.

Učiteljica Nevenka

6.5.2020. (srijeda )

Dobro jutro. Evo zadataka prema rasporedu.

**PID -** Danas ćemo malo ponavljati životne uvjete. Nadam se da ste dovoljno ponavljali prirodu pa sam vam pripremila neka pitanja. Na njih ćete odgovoriti u bilježnicu. Pitanja ne morate prepisivati već samo odgovorite pod rednim brojevima punim rečenicama.

1. Nabroji životne uvjete!

2. Što nam daje Sunce?

3. Kako se naziva voda u čvrstom a kako u plinovitom stanju?

4. Nabroji padaline.

5. Koji plinovi u zraku podržavaju gorenje a koji ne?

6. Kako se naziva najplodnije tlo?

**HJ -**Pročitajte još jednom pjesmu "Što mi se tužio hrast" pa u bilježnicu prepišite prvih devet stihova pjesme. Podvucite imenice ( jednom crtom ), glagole ( sa dvije crte ) te pridjeve ( valovitom crtom ).

**SR -** Ove nedjelje je Majčin dan. Svi znamo što nam majka znači u životu - pruža nam ljubav, sigurnost, zaštitu, oslonac...

Znam da i vi gajite lijepe osjećaje prema svojim majkama no možda se to uvijek i ne čini tako. Razmislite kako se ponašate prema njima, jeste li dobri, poslušni ili.... Potrudite se popraviti svoje ponašanje ako je to potrebno i razmislite o tome kako se vaša majka osjeća kada se ne ponašate lijepo. Razgovarajte  s njom što je najviše smeta pa izbjegavajte to činiti. Bilo bi lijepo kad biste joj nešto nacrtali, možda napisali pismo, ispleli cvjetni vjenčić..... i poklonili to u NEDJELJU. Ako i ništa od toga ne možete uraditi a onda joj u nedjelju barem **čestitajte njezin dan, zagrlite je i poljubite.**I vjerujte, to će joj biti dovoljno i vrlo drago! To vam je ujedno i zadatak iz**LK.**

I ne zaboravite na **EJ.**

Do sutra, lijep pozdrav!heart

Učiteljica Nevenka

5.5.2020. ( utorak )

Dobro jutro dragi moji. Današnji raspored je sljedeći:

**MAT -** Danas dijelimo s malo većim brojevima ali postupak je isti kao i do sada. Iz udžbeniku na str. 120 prepišite i precrtajte zadatak dijeljenja u tablici ali i izvan tablice  - kraći način ( 1 036 : 72 ) . Zamolite nekog od starijih učenika za pomoć. Riješite 1. zadatak u udžbeniku na 121. str. ( pazite na potpisivanje znamenki ).

**Zadaci za Martinu, Matea i Želimira:**riješiti u bilježnicu

1.   5 243      5 439        71 950       585 931       773 256

   +1 125    +2 193      +17 788     +246 375    +144 165

2. Zbroj brojeva 5 244 i 7 984 uvećaj  5 puta. Upotrijebi zagrade.

**HJ -** Dobro naučite čitati pjesmu "Što mi se tužio hrast" pa odgovorite na 3. 4. i 5. pitanje ( čitanka, str.197 ) u bilježnicu.

Ne zaboravite da je danas još po rasporedu **VJ** i **GK.**

**INA -** Vježbajte uz HRT 3 od 11.00 do 12.00.

To je sve za danas. Pozdrav do sutra.broken heart

Učiteljica Nevenka

4.5.2020. ( ponedjeljak )

Dobro jutro svima. Evo nas u mjesecu svibnju. Šaljem zadatke prema današnjem rasporedu.

**MAT -**Danas vježbamo pisano dijeljenje od prošlog tjedna.

**Zadaci za Marinu, Davida i Želimira:** u RB na str. 109 riješite 1. i 2. zadatak a na 110. str. 5. zadatak.

**Zadaci za Martinu i Matea:**

         Pisano podijeli i provjeri množenjem:

         570 341 : 5 =     984 782 : 6 =      478 531 : 3 =      684 012 : 4 =

**Svi dijelite oduzimanjem tako da se vidi postupak!!!!!**

**TZK -**Vježbajte uz HRT 3 od 11.00 do 12.00 sati.

**HJ -** U čitanci na str. 196 je jedna lijepa pjesma o hrastu. Pročitajte je više puta tako da je razumijete, može vam i netko od ukućana pročitati pa porazgovarajte o tom lijepom drvetu. **U bilježnicu prepišite:**

Grigor Vitez:

                    Što mi se tužio hrast

Tema pjesme: hrast ne želi biti posječen

Pripovijedanje: u uvodu **monolog** pjesnika

Pjesma: **monolog** hrasta u stihovima

Hrast: tužan, ne želi postati predmet, želi živjeti u šumi

Personifikacija: hrast govori i osjeća

Ispod nacrtajte drvo hrasta i naučite čitati ovu pjesmu. Kad se čujemo čitat ćete mi i malo ćemo porazgovarati o pjesmi.

**PID -**  Ponavljajte sve što smo naučili o uvjetima života ( Suncu, vodi, zraku i tlu ). Služite se udžbenikom, RB te zabilješkama iz bilježnice.

Ne zaboravite, danas je i**VJ**prema rasporedu.

To je za danas sve. Čujemo se sutra. Pozdrav!

Učiteljica Nevenka